Afgørelse truffet af Det Blandede EØS-Udvalg

nr. 32/2003

af 14. marts 2003

om ændring af bilag II (tekniske forskrifter, standarder, prøvning og certificering) og protokol 37 til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 7/2003 truffet af Det Blandede EØS-udvalg den 31. januar 2003(1).

(2) Protokol 37 til aftalen blev ændret ved afgørelse nr. 140/2002 truffet af Det Blandede EØF-udvalg den 8. november 2002(2).

(3) Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter(3), ændret ved EFT L 150 af 8.6.2002, s. 71, skal indarbejdes i aftalen.

(4) Kommissionens forordning (EF) nr. 1896/2000 af 7. september 2000 om den første fase i det program, der er omhandlet i artikel 16, stk. 2, i Europa-Parlamentets og Rådets direktiv 98/8/EF om biocidholdige produkter(4) skal indarbejdes i aftalen.

(5) Kommissionens forordning (EF) nr. 1687/2002 af 25. september 2002 om en yderligere anmeldelsesperiode for visse aktive stoffer, der allerede er markedsført til anvendelse i biocidholdige produkter som fastlagt i artikel 4, stk. 1, i forordning (EF) nr. 1896/2000(5) skal indarbejdes i aftalen.

(6) Direktiv 98/8/EF og forordning (EF) nr. 1896/2000 skal tilpasses i forbindelse med aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 12m (Kommissionens forordning (EF) nr. 2592/2001) i kapitel XV i bilag II til aftalen:

"12n. 398 L 0008: Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1), ændret ved EFT L 150 af 8.6.2002, s. 71.

Direktivets bestemmelser gælder i forbindelse med aftalen med følgende tilpasninger:

a) Følgende afsnit indsættes i slutningen af artikel 11:

'Optagelse eller senere ændringer i optagelsen af et aktivt stof i bilag I, I A eller I B vil ligeledes blive vurderet, når en ansøger har fremlagt det krævede dossier for den kompetente myndighed i en af EFTA-staterne, og den modtagende kompetente myndighed i denne stat har sendt den krævede vurdering til Kommissionen.'

b) For EFTA-staterne gælder den i artikel 16, stk. 1, omhandlede overgangsperiode til den 14. maj 2010.

c) Følgende afsnit indsættes i slutningen af artikel 28, stk. 1:

'EFTA-staterne deltager fuldt ud i det stående udvalgs virksomhed, men har ingen stemmeret. Udvalgets forretningsorden skal tilpasses for at muliggøre EFTA-staternes fuldstændige deltagelse.'

12o. 32000 R 1896: Kommissionens forordning (EF) nr. 1896/2000 af 7. september 2000 om den første fase i det program, der er omhandlet i artikel 16, stk. 2, i Europa-Parlamentets og Rådets direktiv 98/8/EF om biocidholdige produkter (EFT L 228 af 8.9.2000, s. 6).

Forordningens bestemmelser gælder i forbindelse med aftalen med følgende tilpasninger ud over tilpasningerne til direktiv 98/8/EF:

a) EFTA-staterne og deres producenter deltager i det tiårs arbejdsprogram, der er omhandlet i artikel 16, stk. 2, i direktiv 98/8/EF. EFTA-staterne kan i henhold til artikel 7, stk. 5, udpeges som ansvarlige for undersøgelsen af aktive stoffer inden for rammerne af dette program.

b) Kommissionen skal tage hensyn til oplysninger vedrørende de aktive stoffer, der allerede er markedsført i EFTA-staterne den 14. maj 2000, og som i henhold til artikel 3, stk. 1, er indgivet før ikrafttrædelsen af det blandede udvalgs afgørelse om indføjelse af denne forordning i aftalen.

c) Kommissionen skal tage hensyn til oplysninger vedrørende de aktive stoffer, der allerede er markedsført i EFTA-staterne den 14. maj 2000, og som i henhold til artikel 4, stk. 1, er indgivet før ikrafttrædelsen af det blandede udvalgs afgørelse om indføjelse af denne forordning i aftalen.

12p. 32002 R 1687: Kommissionens forordning (EF) nr. 1687/2002 af 25. september 2002 om en yderligere anmeldelsesperiode for visse aktive stoffer, der allerede er markedsført til anvendelse i biocidholdige produkter, som fastlagt i artikel 4, stk. 1, i forordning (EF) nr. 1896/2000 (EFT L 258 af 26.9.2002, s. 15)."

Artikel 2

Følgende indsættes i protokol 37 til aftalen:

"15. Det Stående Udvalg for Biocidholdige Produkter (Europa-Parlamentets og Rådets direktiv 98/8/EF)."

Artikel 3

Teksterne til direktiv 98/8/EF, ændret ved EFT L 150 af 8.6.2002, s. 71, og forordning (EF) nr. 1896/2000 og (EF) nr. 1687/2002 på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 4

Denne afgørelse træder i kraft den 15. marts 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(6).

Artikel 5

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 14. marts 2003.

På Det Blandede EØS-udvalgs vegne

P. Westerlund

Formand

(1) EUT L 94 af 10.4.2003, s. 55.

(2) EFT L 19 af 23.1.2003, s. 5.

(3) EFT L 123 af 24.4.1998, s. 1.

(4) EFT L 228 af 8.9.2000, s. 6.

(5) EFT L 258 af 26.9.2002, s. 15.

(6) Forfatningsmæssige krav angivet.